ለሁሉም ግልጥ እንደሆነው ድህነት ዘርፈ ብዙ ነው። በምግብ እጦት፣ በትምህርት እጦት፣ በውሃ እጦት፣ በጤና አገልግሎት እጦት፣ በመንገድ እጦት—– ወዘተ ይገለጻል። በየአገራት ያለውን የደህንነት መጠን ለመለካት በአሁን ሰአት በጥቅም ላይ ከዋሉ መለኪያዎች “ዘርፈ ብዙ የድህነት መለኪያ ኢንዴክስ’’ የሚባለው ይገኝበታል። ይህ ዜጎች በተጠቀሙበት ምርትና አገልግሎት መጠን የሚለካ ተቋም በየአመቱ የአገራትን ደረጃ ያወጣል። የዛሬ ሶስት አመት በኦክስፎርድ ዩንቨርስቲ ታትሞ በወጣው በዚህ የአለም አቀፍ ዘርፈ ብዙ የድህነት መለኪያ መመዘኛ ኢትዮጵያ አስከፊ ድህነት የተንሰራፋበት በአለም ሁለተኛዋ የመጨረሻ ደሃ አገር ናት። ወደ ኋላ የምናያት አገር አፍሪካዊቷ ኒጀር ብቻ ናት። በዚህ መለኪያ መሰረት 87.3% ኢትዮጵያዊ በአስከፊ ዘርፈ ብዙ ድህነት ውስጥ የሚማቅቅ ነው። በገጠሪቷ ኢትዮጵያ ከሚኖረው የኢትዮጵያ ህዝብ 96 በመቶው በአስከፊ ዘርፈ ብዙ ድህነት ውስጥ የሚማቅቅ ነው።
